|  |
| --- |
| Fédération Internationale des Échecs |
|  |
| Įkurta | 1924 m. liepos 20 d. |
| Tipas | Sporto federacija |
| Būstinė | Atėnai, Graikija Graikija |
| Narystė | 181 šachmatų federacija (2014 m. birželio 9 d.) |
| Oficialios kalbos | anglų, prancūzų, vokiečių, ispanų, rusų, portugalų, arabų |
| Prezidentas | Arkady Dvorkovich |
| Tinklalapis | www.fide.com |

**FIDE** (pranc. *Fédération Internationale des Échecs*) – tarptautinė šachmatų federacija. Ji buvo įkurta 1924 m. liepos 20 d. Paryžiuje. Turi savo logotipą, himną ir devizą („Mes – viena šeima" – lot. *Gens una sumus*).

Istorija
--------

Iniciatyvos įkurti pasaulio šachmatų federaciją ėmėsi P. Veisanas (Prancūzija), L. Risas (Didžioji Britanija) ir A. Ruebas (Nyderlandai).

FIDE buvo įkurta 1924 m. liepos 24 d. Paryžiuje (VIII olimpinių žaidynių metu). Įkūrimo aktą pasirašė 14 šalių: Argentina, Belgija, Didžioji Britanija, Vengrija, Ispanija, Italija, Kanada, Nyderlandai, Lenkija, Rumunija, Prancūzija, Čekoslovakija, Šveicarija, Jugoslavija.

Iki 2-ojo pasaulinio karo, 1939 m. FIDE buvo nedidelė organizacija, kuri reguliariai pravesdavo Nacijų turnyrą (vyrų šachmatų olimpiadas).
Nuo 1927 m. pradėjo organizuoti moterų pasaulio šachmatų čempionatą, o nuo 1947 m. – perėmė individualaus pasaulio šachmatų čempionato organizavimą.

Augant šachmatų populiarumui visame pasaulyje į FIDE pradėjo stoti Azijos, Afrikos ir Lotynų Amerikos šachmatų federacijos, todėl jos narių skaičius nuo 7-ojo dešimtmečio vidurio išaugo. 1987 m. FIDE narėmis jau buvo 125 nacionalinės šachmatų federacijos.

1980 m. FIDE tapo UNESCO nare. 1999 m. FIDE pripažino Tarptautinis olimpinis komitetas.

Veikla
------

### Valdymo struktūra

#### Oficialūs pareigūnai

Oficialūs FIDE pareigūnai yra:

Prezidentas, Garbės prezidentas, Prezidento pavaduotojas, Generalinis sekretorius, Iždininkas, Viceprezidentai, Garbės viceprezidentai, Žemynų prezidentai, Zonų prezidentai, Vykdantysis direktorius, Auditorius, Komisijų prezidentai.

Dalį šių pareigūnų išrenka Generalinė asamblėja, likusius ketveriems metams paskiria prezidentas, bet, tokiu atveju, paskyrimą dar turi patvirtinti Generalinė asamblėja. Tik ji gali įsteigti papildomų FIDE pareigybių.

Prezidentas oficialiai atstovauja FIDE, pirmininkauja Generalinės asamblėjos, Prezidento tarybos, ir Vykdomojo komiteto posėdžiuose. Jis taip pat turi teisę, ypatingais atvejais (tarp Generalinės asamblėjos suvažiavimų), vadovaudamasis FIDE principais, veikti Generalinės asamblėjos vardu.

#### Valdymo organai

Vadovaujantys FIDE organai yra :

* Generalinė asamblėja

*Pagrindinis straipsnis – FIDE generalinė asamblėja*.
* Prezidento taryba

*Pagrindinis straipsnis – FIDE prezidento taryba*.
* Vykdomasis komitetas

*Pagrindinis straipsnis – FIDE vykdomasis komitetas*.
* išrinktos ar paskirtos Komisijos

*Pagrindinis straipsnis – FIDE komisija*.
* sekretoriatas.

### Varžybų organizavimas

FIDE organizuoja šachmatų olimpiadas, pasaulio šachmatų čempionatus ir kt.

FIDE organizuojamos varžybos:

* Pasaulio atvirasis šachmatų čempionatas
* Pasaulio moterų šachmatų čempionatas
* Pasaulio jaunimo šachmatų čempionatas
* Pasaulio jaunių šachmatų čempionatas
* Pasaulio senjorų šachmatų čempionatas
* Pasaulio šachmatų mėgėjų čempionatas
* Pasaulio moksleivių šachmatų čempionatas
* Pasaulio šachmatų taurė
* FIDE didžiojo prizo varžybos
* Moterų Didžiojo prizo šachmatų varžybos
* FIDE didysis šveicariškasis turnyras
* Šachmatų olimpiada
* Moterų šachmatų olimpiada
* Neigaliųjų šachmatų olimpiada
* Pasaulio jaunių (iki 16) šachmatų olimpiada
* Pasaulio komandinis šachmatų čempionatas
* Pasaulio senjorų komandinis šachmatų čempionatas
* Pasaulio moterų komandinis šachmatų čempionatas
* Pasaulio miestų komandinis šachmatų čempionatas
* Pasaulio greitųjų šachmatų čempionatas
* Pasaulio komandinis greitųjų šachmatų čempionatas
* Pasaulio žaibo šachmatų čempionatas
* FIDE moterų pasaulio taurė

### Kita veikla

FIDE priima šachmatų taisykles, skaičiuoja Elo reitingus ir panaudoja juos, suteikiant FIDE meistro, tarptautinio meistro ir tarptautinio didmeistrio, bei atitinkamus moterų šachmatų titulus. Taip pat, iki Pasaulio šachmatų kompozicijos federacijos įkūrimo 2010 m. suteikdavo titulus už pasiekimus šachmatų kompozicijoje.

FIDE narės
----------

FIDE narės daugumoje yra Jungtinių Tautų šalių šachmatų federacijos. Tačiau iš kai kurių šalių narėmis yra ir jų atskirų regionų šachmatų federacijos.

### Jungtinių Tautų narių šachmatų federacijos

Afganistanas, Airija, Albanija, Alžyras, Andora, Angola, Argentina, Armėnija, Australija, Austrija Azerbaidžanas, Bahamai, Bahreinas, Baltarusija, Bangladešas Barbadosas, Belgija, Belizas, Bolivija, Bosnija ir Hercegovina, Botsvana, Brazilija, Brunėjus, Bulgarija, Burundis, Čekija, Čilė, Danija, Dominika, Dramblio Kaulo Krantas, Džersis, Egiptas, Ekvadoras, Estija, Etiopija, Farerai, Fidži, Filipinai, Gana, Gernsis, Graikija, Gruzija, Gvatemala, Haitis, Hondūras, Indija, Indonezija, Irakas, Iranas, Islandija, Ispanija, Italija, Izraelis, Jamaika, Japonija, JAV, Jemenas, Jordanija, Jungtiniai Arabų Emiratai, Kambodža, Kanada, Kataras, Kazachstanas, Kenija, Kinija, Kipras, Kirgizija, Kolumbija, Kosta Rika, Kroatija, Kuba, Kuveitas, Laosas, Latvija, Lenkija, Libanas, Libija, Lichtenšteinas, Lietuva, Liuksemburgas, Madagaskaras, Makau, Makedonija, Malaizija, Malavis, Malta, Marokas, Mauricijus, Meksika, Mianmaras, Moldova, Monakas, Mongolija, Mozambikas, Namibija, Naujoji Zelandija, Nepalas, Nigerija, Nikaragva, Nyderlandai, Norvegija, Pakistanas, Palau, Panama, Papua Naujoji Gvinėja, Paragvajus, Peru, Pietų Afrika, Pietų Korėja, Portugalija, Prancūzija, Ruanda, Rumunija, Rusija, Salvadoras, San Marinas, Saudo Arabija, Seišeliai, Serbija, Siera Leonė, Singapūras, Sirija, Slovakija, Slovėnija, Somalis, Sudanas, Suomija, Surinamas, Šri Lanka, Švedija, Šveicarija, Tadžikistanas, Tailandas, Tanzanija, Trinidadas ir Tobagas, Tunisas, Turkija, Turkmėnistanas, Uganda, Ukraina, Urugvajus, Uzbekistanas, Venesuela, Vengrija, Vietnamas, Vokietija, Zambija ir Zimbabvė.

Jungtinė Karalystė nėra FIDE narė, bet Anglija, Škotija ir Velsas yra FIDE narės.

### Regionų šachmatų federacijos

Aruba, Bermudai, Britų Mergelių salos, Taivanas, Anglija, Farerų salos, Gernsis, Honkongas, Makau, Nyderlandų Antilai, Palestina, Puerto Rikas, Škotija, JAV Mergelių salos ir Velsas.

#### Narių skaičius

Federacijų – narių skaičius 2014 m. birželio 9 d. buvo 181. Jis svyruoja, nes kai federacija suyra, ar nesumoka nario mokesčio, jos narystė yra sustabdoma. 2023 kovo mėn. sąraše pagal vidutinį 10 geriausių žaidėjų reitingą pateiktos 200 federacijų. Paprastai, sumokėjus skolas – narystė vėl atstatoma.

### Prisijungusios tarptautinės organizacijos

FIDE savo tikslus šachmatų srityje realizuoja taip pat ir per prisijungusias tarptautines šachmatų organizacijas.
Prie FIDE prisijungusios tarptautinės organizacijos yra:

a) organizacijos, kurios atstovauja regiono, ar grupės FIDE šalių, federacijų šachmatų interesus,

b) kitos su šachmatais susijusios organizacijos

Tarptautinių šachmatų organizacijų priėmimo į FIDE klausimą sprendžia Generalinė Asamblėja. Prisijungusios organizacijos turi teisę dalyvauti, kaip stebėtojos, metiniame Kongrese, bet be balsavimo teisės.

#### Prisijungusių sąrašas

* Tarptautinė korespondencinių šachmatų federacija (ICCF)
* Tarptautinė aklųjų šachmatininkų draugija (IBCA)
* Tarptautinis kurčiųjų šachmatininkų komitetas (ICCD)
* Tarptautinė fizinę negalę turinčių šachmatininkų draugija (IPCA)
* Arabų šachmatų federacija (ACF)
* Azijos šachmatų federacija
* Europos šachmatų sąjunga (ECU)
* Amerikos šachmatų konfederacija (CCA)
* Britų sandraugos šalių šachmatų draugija
* Afrikos šachmatų sąjunga (ACU)
* Pietryčių Azijos (ASEAN) šachmatų konfederacija
* Pietryčių Azijos (ASEAN) šachmatų akademija
* Juodosios jūros šalių šachmatininkų draugija
* Viduržiemio jūros šalių šachmatininkų draugija
* Tarptautinė mokyklų šachmatų sąjunga
* Mažų valstybių šachmatininkų draugija
* Lotynų Amerikos šachmatų federacija (FIBDA)
* Balkanų šachmatų federacija (BALC)
* Pasaulio šachmatų kompozicijos federacija (WFCC)
* Tarptautinė prancūziškai kalbančių šalių šachmatų federacija (AIDEF)
* Okeanijos šachmatų sąjunga (OCC)
* Tarptautinė kompiuterinių šachmatų draugija (ICGA)

FIDE prezidentai
----------------

* Alexander Rueb (1924–1949)
* Folke Rogard (1949–1970)
* Max Euwe (1970–1978)
* Fridrik Olafsson (1978–1982)
* Florencio Campomanes (1982–1995)
* Kirsanas Iliumžinovas (nuo 1995–2018)
* Arkadijus Dvorkovičius (nuo 2018)

Šaltiniai
---------

1. 1 2  „Šachmatų federacijos – FIDE narės" (anglų). Suarchyvuotas originalas 2010-03-09. Nuoroda tikrinta 2020 rugp. 11 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
2. ↑  „Arkadijus Dvorkovičius" (anglų). Nuoroda tikrinta 2020 rugp. 12 d. `{{cite web}}`: Patikrinkite date reikšmes: `|accessdate=` (pagalba)
3. ↑  „FIDE pasaulio šachmatų organizacija" (anglų). Nuoroda tikrinta 2018 m. sau. 12 d. `{{cite web}}`: Patikrinkite date reikšmes: `|accessdate=` (pagalba)
4. ↑   Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 244–245. – ISBN 5-85270-005-3
5. ↑  „100 geriausių žaidėjų reitingai" (anglų). Nuoroda tikrinta 2020 rugp. 12 d. `{{cite web}}`: Patikrinkite date reikšmes: `|accessdate=` (pagalba)
6. ↑  „FIDE titulai" (anglų). Nuoroda tikrinta 2020 rugp. 12 d. `{{cite web}}`: Patikrinkite date reikšmes: `|accessdate=` (pagalba)
7. ↑  „Federacijų sąrašas pagal vidutinį geriausių 10-ies žaidėjų reitingą" (anglų). Nuoroda tikrinta 2023-03-31.
8. ↑  „FIDE narystė" (anglų). Suarchyvuotas originalas 2010-03-13. Nuoroda tikrinta 2020 rugp. 11 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
9. ↑  „Prisijungusios tarptautinės organizacijos" (anglų). Suarchyvuotas originalas 2010-03-09. Nuoroda tikrinta 2020 rugp. 20 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
10. ↑  „FIDE 2018 m. rugsėjo mėn. Naujienlaiškis" (anglų). Suarchyvuotas originalas 2018-10-12. Nuoroda tikrinta 2020 rugp. 11 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)

Nuorodos
--------

* Oficiali svetainė
* Edvardas Vinteris. FIDE istorija